Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: 1949. évi XX. törvény 6. §-ának (3) bekezdése és a 68. §-a
Paragraph Index: 275

10. Záró rendelkezések 10.1. A Közalapítvány — céljai megvalósítása érdekében — együttmûködik a hasonló közfeladatot ellátó állami, társadalmi szervezetekkel és alapítványokkal, valamint nemzetközi intézetekkel és szervezetekkel. 10.2. A Kuratórium a Közalapítvány mûködésérõl köteles az Alapítónak évente beszámolni, és gazdálkodásának legfontosabb adatait nyilvánosságra hozni. 10.3. A Közalapítvány gazdálkodásának törvényességét és célszerûségét az Állami Számvevõszék ellenõrzi. A Közalapítvány mûködése felett — egyéb vonatkozásban — az ügyészség a rá irányadó szabályok szerint törvényességi felügyeletet gyakorol. 10.4. A bíróság a Közalapítványt az Alapító kérelmére nemperes eljárásban megszünteti, ha a közfeladat iránti szükséglet megszûnt, vagy a közfeladat ellátásának biztosítása más módon, illetõleg más szervezeti keretben hatékonyabban megvalósítható. A Közalapítvány megszûnése esetén a Közalapítvány vagyona — a hitelezõk kielégítése után — az Alapítót illeti meg, aki köteles azt a megszûnt Közalapítvány céljához hasonló célra fordítani, és errõl a nyilvánosságot megfelelõen tájékoztatni. 10.5. A Közalapítvány határozatlan idõtartamra jött létre. 10.6. Az Alapító az Alapító Okiratot indokolt esetben — a Közalapítvány nevének, céljának és vagyonának sérelme nélkül — módosíthatja. 10.7. A Közalapítvány Alapító Okiratát hivatalos lapban közzé kell tenni. 10.8. A jelen Alapító Okiratban nem szabályozott kérdéseket a mindenkori hatályos jogszabályok keretei között, a Közalapítvány céljaival összhangban kell értelmezni. 10.9. A Közalapítvány tekintetében az Alapítót megilletõ jogosultságokat — az Alapító Okirat módosítása kivételével — a Miniszterelnöki Hivatalt vezetõ miniszter gyakorolja. Budapest, 2002. augusztus 9. A miniszterelnök helyett: Dr. Kiss Elemér s. k., a Miniszterelnöki Hivatalt vezetõ miniszter A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes